Anjing penuding berbulu dawai Hungary

Anjing penuding berbulu dawai Hungary ialah satu baka anjing penuding dari Hungary.

Ia merupakan anjing pemburu serba guna yang secara tradisional dan kini digunakan untuk memburu, menuding, dan mengutip, yang merujuk kebolehan semula jadi anjing ini dalam penjejakan, penudingan, dan pengutipan buruan.

Sejarah
Anjing penuding berbulu dawai Hungary ialah baka yang sepenuhnya terpisah daripada anjing penuding berbulu pendek Hungary yang lebih terkenal. Anjing penuding berbulu dawai Hungary dikembangkan pada tahun 1930-an, pada mulanya oleh Vasas Jozsef, pemilik kenel anjing penuding Hungary Csabai bersama-sama dengan Gresznarik Laszlo, yang memiliki kenel anjing penuding berbulu dawai Jerman de Selle. Matlamat mereka adalah untuk menghasilkan anjing yang menggabungkan warna anjing penuding berbulu pendek Hungary dengan lapis bulu lebih berat dan bingkai lebih besar yang lebih sesuai untuk kerja dalam cuaca sejuk dan pengutipan dari air berais.

Dua ekor anjing penuding berbulu pendek Hungary betina (Zsuzsi dan Csibi), kedua-duanya, sekali dengan pedigri cemerlang dan kebolehan kerja bagus, dipilih untuk dibiakbakakan dengan anjing penuding berbulu dawai Jerman jantan sepenuhnya berwarna hati (Astor von Potat). Jantan kepada Zsuzsi diketahui menghaslkan keturunan dengan lapis bulu lebih panjang. Yang terbaik dariada keturunan Zsuzsi dan Csibi dipilih dan dibiakbakakan bersama-sama dan Dia de Selle, anjing penuding berbulu dawai Hungary pertama yang dipamerkan, lahir. Ia mempunyai tubuh sama seperti anjing penuding berbulu pendek Hungary, tetapi kepalanya sebentuk dengan anjing penuding berbulu dawai Jerman. Walaupun lapis bulunya tidak cukup kasar dan tebal, ia menjadi permulaan menjanjikan untuk penghasilan baka baharu.

Selepas Jozef dan Laszlo, Koloman Slimák berusaha untuk menghasilkan anjing penuding berbulu dawai Hungary di Slovakia. Terdapat cadangan bahawa beliau menambahkan darah seter Ireland dan anjing penuding Inggeris sebagai tambahan kepada anjing penuding berbulu dawai Jerman ke dalam susur galur beliau sendiri bagi anjing penuding berbulu licin Hungary. Bukti anekdot lain mencadangkan bahawa darah pudelpointer, anjing pemburu darah, dan seter Ireland ditambahkan semasa tempoh Perang Dunia Kedua apabila banyak kenel Hungary lain terlibat dalam perkembangan baka ini. Sebelum ini, telah ada cadangan, walaupun salah, bahawa baka ini dihasilkan melalui pembiakan semula anak-anak berlapis bulu paling lebat daripada baka anjing penuding berbulu licin Hungary.

Pada tahun 2009, terdapat hampir-hampir 400–450 ekor anjing penuding berbulu dawai Hungary di Amerika Syarikat dan antara 2,500 dengan 3,000 ekor di seluruh dunia.

Pengiktirafan
Anjing penuding berbulu dawai Hungary diiktiraf di Eropah oleh Persekutuan Kinologi Antarabangsa di bawah piawaian Hungary pada tahun 1963 sebagai Drötzörü Magyar Vizsla (dengan ejaan sedemikian). Setelah diperkenalkan ke Amerika Utara pada tahun 1970-an, baka ini pertama kali diiktiraf oleh Canadian Kennel Club pada tahun 1977 dan North American Versatile Hunting Dog Association pada tahun 1986. Baka ini diiktiraf oleh United Kennel Club pada tahun 2006. Ia diiktiraf oleh Australian National Kennel Council pada tahun 2007.

Baka ini dimasukkan ke dalam Program Khidmat Ternakan Asasi AKC pada tahun 2008. Berkuat kuasa 1 Januari 2009, anjing penuding berbulu dawai Hungary menjadi layak untuk bertanding dalam acara Teman dan Prestasi AKC. Anjing penuding berbulu dawai Hungary diizinkan untuk ditunjukkan dalam pengakuran dalam Kelas Lain-lain AKC mulai 1 Januari 2011. Ia menyertai Kumpulan Sukan dan menjadi baka beriktiraf sepenuhnya pada 2 Julai 2014.

Baka ini juga diiktiraf di Amerika Utara oleh American Rare Breed Association dan pejabat pendaftaran Buku Pembaka Anjing Padang.

Ciri
thumb
thumb
Anjing penuding berbulu dawai Hungary adalah bersaiz sederhana dengan ketinggian kelasa untuk jantan yang biasanya dalam julat  dan untuk betina sekitar  kurang.

Perangai
Anjing penuding berbulu dawai Hungary ialah baka penyayang yang menjalin ikatan baik dengan orang.

Baka ini mempunyai keperibadian sekata yang menjadikannya sesuai untuk keluarga.

Kesihatan
Tinjauan anggota kelab baka United Kingdom mendapati jangka hayat sebanyak 12.92 tahun daripada sampel 38 kematian.

Catatan

Rujukan

Pautan luar




Penuding Berbulu Dawai Hungary, Anjing
Penuding Berbulu Dawai Hungary, Anjing
Penuding Berbulu Dawai Hungary, Anjing
Penuding Berbulu Dawai Hungary, Anjing
Penuding Berbulu Dawai Hungary, Anjing
Penuding Berbulu Dawai Hungary, Anjing